3 naista

3 naista on Robert Altmanin ohjaama draamaelokuva vuodelta 1977. Se on unenomainen tarina kolmen naisen välisistä suhteista. Ujo ja pidättyväinen Pinky saa työpaikan vanhainkodista, jossa hän tutustuu terapeuttina toimivaan ulospäin suuntautuneeseen Millieen. Hän muuttaa pian Millien luokse asumaan, ja kuvioon ilmestyy myös vuokraisännän taiteellinen vaimo, joka on raskaana.3 Women. (2020). In M. J. Tyrkus (Ed.), VideoHound's Golden Movie Retriever (2020 ed., p. 1590). Gale. Artikkelin maksullinen verkkoversio. Viitattu 6.5.2022.

Shelley Duvall palkittiin Cannesin elokuvafestivaaleilla parhaana naisnäyttelijänäShelley (Alexis) Duvall. (2005). In Gale Literature: Contemporary Authors. Gale. Artikkelin maksullinen verkkoversio. Viitattu 6.5.2022.. Hän on kirjoittanut valtaosan elokuvan dialogista, oman roolihahmonsa Millien vuorosanat kokonaan.

Matti Salo kirjoitti Helsingin Sanomissa, että 3 naista on ”Altmanin arvoituksellisin työ, niukoilta tapahtumiltaan hyvinkin selkeä ja havainnollinen, mutta merkitykseltään, kertovalta sisällöltään perin salattu ja ongelmallinen, mystinen elämys”. Unimaailmaa luotaava elokuva on Salon mukaan paradoksaalinen teos: ”Se on Altmanin vakavin, ’taiteellisin’ [--] ja eurooppalaisin tyylitelmä, uhmaileva itsenäisyyden julistus, lopullinen pesäero Hollywoodin kaavioihin. Toisaalta se on ohjaajansa naisvaltaisin ja epäitsekkäin yritys.”

Peter von Baghin mukaan elokuvan teemana on päähenkilöiden kolmen ikäkauden merkityksien etsintä: ”Jokainen niistä osa amerikkalaisen ulkokuoren ja neuroosin sydänaluetta; niin sanotun normaalitilan ja mielenhäiriön välinen ero on usein hiuksenhieno. Kuten joissakin Ingmar Bergmanin elokuvissa, miehet ovat melkein kokonaan ulkopuolisia, välttämätön paha, tai yleisen tylsämielisyytensä vuoksi vain jonkinlainen surkea läiskä nurkassa.”

 Näyttelijät 

Lähde:  Viitattu 31.7.2022.

 Lähteet 

 Aiheesta muualla 


Luokka:Yhdysvaltalaiset draamaelokuvat
Luokka:Vuoden 1977 yhdysvaltalaiset elokuvat
Luokka:Robert Altmanin ohjaamat elokuvat